Rådmanden er igen blevet brændt af af de unge. - Jeg havde inviteret dem til at møde mig enten i fredags eller i dag, men de unge har ikke reageret på mine henvendelser, selv om jeg skrev en mail så sent som i aftes til deres kontaktperson, siger Mai-Britt Iversen, der er socialdemokrat og rådmand for familie- og beskæftigelsesområdet til P4 Nordjylland. De unges manglende reaktion undrer rådmanden set i lyset af deres tidligere kritik af, at kommunen er svær at få i tale. Rådmanden siger dog, at kommunens sociale jægere har god kontakt med Kennedy-børnene, og hun slår sig derfor til tåls med, at de åbenbart ikke længere har behov for kontakt på rådmandsniveau.
Igen blev de unge fra Kennedy Arkaden væk fra et møde med Rådmand Mai-britt Iversen.